PATVIRTINA

Komisijos 2020 m. rugsėjo 28 d. protokolu Nr. 1

**VIEŠO TIESIOGINIO AUKCIONO DALYVIO**

**REGISTRACIJOS TVARKOS APRAŠAS**

**I SKYRIUS**

**REGISTRACIJOS Į AUKCIONĄ TVARKA**

1. Viešas tiesioginis aukcionas (toliau – aukcionas) vyks 2020 m. spalio 15 d. 09:30 val. Vilniaus miesto savivaldybės visuomenės sveikatos biuro patalpose adresu Polocko g. 12-2, Vilnius.
2. Parduodamą turtą galima apžiūrėti iš anksto suderinus laiką 2020 m. spalio 1 – spalio 14 dienomis (darbo dienoms) nuo 09:00 iki 15:00 val. adresu Polocko g. 12-2, Vilnius.
3. Aukcione gali dalyvauti tik su Viešo tiesioginio aukciono dalyvio registracijos tvarkos aprašu (toliau – Aprašas) susipažinęs, pradinį įnašą į Aprašo priede nurodytą Vilniaus miesto savivaldybės visuomenės sveikatos biuro sąskaitą sumokėjęs bei Aprašo priede nurodytus duomenis pateikęs el. paštu info@vvsb.lt arba darbo dienomis nuo 09:00 iki 15:00 val. adresu Polocko g. 12-2, Vilnius, aukciono dalyvis. Pradinio įnašo dydis – 50 Eur.
4. Aprašo priede nurodyti aukciono dalyvio duomenys turi būti pateikti ir pradinis įnašas apmokėtas ne vėliau kaip likus 1 darbo dienai iki aukciono pradžios. Parduodamo turto aukciono laimėtoju pripažinto aukciono dalyvio sumokėtas įnašas užskaitomas kaip avansinis mokestis. Pavėluotai sumokėtas arba aukciono metu turto neįsigijusio aukciono dalyvio sumokėtas pradinis įnašas grąžinamas į šio aukciono dalyvio nurodytą sąskaitą ne vėliau kaip per 3 darbo dienas po aukciono dienos. Pradinis įnašas negrąžinamas, jeigu aukciono laimėtojas atsisako įvykdyti atsiskaitymo už aukcione nupirktą turtą sąlygas.
5. Aukciono dalyviui pervedus pradinį įnašą laikoma, kad jis susipažino ir įvertino perkamos transporto priemonės techninę būklę, komplektaciją bei jokių priekaištų pardavėjui dėl jos neturi.
6. Asmuo, pageidaujantis atstovauti juridiniam asmeniui, kartu su Aprašo priede nurodytais aukciono dalyvio duomenimis privalo pateikti juridinio asmens vadovo pasirašytą įgaliojimą. Jeigu aukcione dalyvauja juridinio asmens vadovas, kartu su Aprašo priede nurodytais aukciono dalyvio duomenimis pateikiama Juridinių asmenų registro pažyma.
7. Asmuo, pageidaujantis atstovauti fiziniam asmeniui, kartu su Aprašo priede nurodytais aukciono dalyvio duomenimis privalo pateikti notaro patvirtintą įgaliojimą.
8. Aukciono dalyvis aukciono dieną privalo pateikti asmens tapatybę patvirtinantį dokumentą (pasą arba asmens tapatybės kortelę) ir padinio įnašo pavedimą patvirtinantį dokumentą.
9. Aukciono dieną patalpose adresu Polocko g. 12-2, Vilnius, iki 09:25 val. vyksta registracija ir išduodami aukciono dalyvio bilietai, kuriame įrašomi aukciono dalyvių numeriai. Registruojami tik tie aukciono dalyviai, kurie per Apraše nurodytą terminą pateikė aukciono dalyvio duomenis ir sumokėjo mokestį už bilietą. Aukciono pradžia – 09:30 val.

**II SKYRIUS**

**AUKCIONO VYKDYMO TVARKA**

1. Aukcionas vykdomas vadovaujantis Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašu, patvirtintu Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos patvirtinimo“ bei Vilniaus miesto savivaldybės visuomenės sveikatos biuro direktoriaus 2020 m. vasario 7 d. įsakymu Nr. VĮ-6/20 „Dėl nereikalingo arba netinkamo (negalimo) naudoti turto pardavimo viešuose prekių aukcionuose tvarkos aprašo patvirtinimo“ patvirtintu Nereikalingo arba netinkamo (negalimo) naudoti turto pardavimo viešuose prekių aukcionuose tvarkos aprašu.
2. Aukciono dalyviai įsipareigoja netriukšmauti, netrukdyti vykdyti aukciono. Asmenys, trukdantys vykdyti aukcioną, aukciono vedėjo sprendimu gali būti pašalinti iš aukciono ir turi nedelsdami palikti aukciono patalpas. Pašalintiems iš aukciono asmenims palikus patalpas, aukcionas tęsiamas toliau. Pašalintiems iš aukciono asmenims bus uždrausta dalyvauti kituose Vilniaus miesto savivaldybės visuomenės sveikatos biuro rengiamuose aukcionuose.
3. Aukciono metu gali būti daromas vaizdo ir (arba) garso įrašas. Įrašas saugomas ir naudojamas aukciono vykdymo reikmėms.

**III SKYRIUS**

**ATSISKAITYMAS UŽ AUKCIONE NUPIRKTĄ TURTĄ**

**IR PARDUOTO TURTO PERDAVIMAS**

1. Aukciono laimėtojas privalo ne vėliau kaip per 2 darbo dienas nuo aukciono pabaigos atsiskaityti už įsigytą turtą pavedimu į biuro atsiskaitomąją banko sąskaitą Nr. LT90 4010 0424 0390 2814, AB Luminor bankas, mokėjimo paskirtyje nurodant dalyvio vardą ir pavardę ar įmonės kodą ir pavadinimą, mokėjimo paskirtis „Aukcionas Škoda Roomster“ sumokėti likusią aukcione įsigyto turto kainą.
2. Jeigu per Aprašo 13 punkte nustatytą terminą aukciono laimėtojas neatsiskaito už aukcione nupirktą turtą, turto valdytojas turi teisę įgyvendinti visas aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje.
3. Aukciono laimėtojui aukcione nupirktas turtas, parduoto turto perdavimo aktas ir su šio turto naudojimu susiję dokumentai perduodami per 3 darbo dienas nuo aukciono laimėtojo atsiskaitymo už aukcione nupirktą turtą patvirtinimo dienos. Aukciono laimėtojas apmoka išlaidas, susijusias su aukcione įsigytų daiktų išregistravimu/įregistravimu ar kitas išlaidas, susijusias su daiktų nuosavybės teisės perleidimu, jei tokių išlaidų būtų.
4. Nupirktą turtą aukciono laimėtojas privalo atsiimti per 3 darbo dienas nuo viešame aukcione parduoto turto perdavimo akto pasirašymo dienos. Praleidęs šį terminą aukciono laimėtojas privalo atlyginti su turto saugojimu susijusias išlaidas, t. y. išlaidas už automobilio stovėjimą Vilniaus mieste, raudonoje zonoje nuo 08:00 iki 22:00 val. (21 Eur už parą).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_